CELEX: 62011CO0348
Language: bg
Date: 2012-03-23 00:00:00
Title: Определение на Съда (осми състав) от 23 март 2012 г. # Thomson Sales Europe SA срещу Administration des douanes (Direction nationale du renseignement et des enquêtes douanières). # Искане за преюдициално заключение: Tribunal d'instance de Paris - Франция. # Член 92, параграф 1 и член 103, параграф 1 от Процедурния правилник - Явна недопустимост - Член 104, параграф 3, втора алинея от Процедурния правилник - Отговор, който не оставя място за разумно съмнение - Преюдициално запитване - Преценка на валидността - Обща търговска политика - Дъмпинг - Внос на телевизори, произведени в Тайланд - Валидност на разследването на Европейската служба за борба с измамите (OLAF) - Валидност на Регламент (ЕО) № 710/95 и на Регламент (ЕО) № 2584/98. # Дело C-348/11.

Определение на Съда (осми състав) от 23 март 2012 г. — Thomson Sales Europe
      (Дело C‑348/11)
      „Член 92, параграф 1 и член 103, параграф 1 от Процедурния правилник — Явна недопустимост — Член 104, параграф 3, втора алинея от Процедурния правилник — Отговор, който не оставя място за разумно съмнение — Преюдициално запитване — Преценка на валидността — Обща търговска политика — Дъмпинг — Внос на телевизори, произведени в Тайланд — Валидност на разследването на Европейската служба за борба с измамите (OLAF) — Валидност на Регламенти (ЕО) № 710/95 и № 2584/98“
      1.                     Преюдициални въпроси — Компетентност на Съда — Граници — Компетентност на националния съд — Установяване и преценка на обстоятелствата
            по делото — Необходимост от преюдициален въпрос и релевантност на отправените въпроси — Преценка от националния съд (член 267
            ДФЕС) (вж. точки 41 и 43)
      2.                     Преюдициални въпроси — Допустимост — Въпроси, поставени без достатъчно точни сведения за фактическия и правния контекст —
            Въпроси, поставени в контекст, който изключва даването на полезен отговор — Липса на точни сведения за причините, поради които
            е необходим отговор на преюдициалните въпроси — Въпроси, основаващи се на непроверени твърдения на жалбоподателя — Явна недопустимост
            (член 267 ДФЕС; член 23 от Статута на Съда; член 92, параграф 1 и член 103, параграф 1 от Процедурния правилник на Съда) (вж.
            точки 48, 49, 51, 53, 57 и 58)
      Предмет
      
         
               Преюдициално запитване — Tribunal d’instance de Paris — Валидност на Регламент (ЕО) № 710/95 на Съвета от 27 март 1995 година
                  относно налагане на окончателно антидъмпингово мито върху вноса на цветни приемателни телевизионни апарати с произход от Малайзия,
                  Китайската народна република, Република Корея, Сингапур и Тайланд и за окончателното събиране на наложеното временно мито
                  (ОВ L 73, стр. 3) — Валидност на Регламент (ЕО) № 2584/98 на Съвета от 27 ноември 1998 г. за изменение на посочения по-горе
                  Регламент (ЕО) № 710/95 (ОВ L 324, стр. 1) — Регламент, по силата на който при изчисляване на средната претеглена стойност
                  на дъмпинговия марж се прилага метод, изразяващ се в нулиране — Валидност на разследването на Европейската служба за борба
                  с измамите (OLAF) относно произхода на телевизорите
               
            Диспозитив
      При разглеждането на четвъртия и петия въпрос не се установяват обстоятелства, които да засягат валидността на Регламент (ЕО)
         № 710/95 на Съвета от 27 март 1995 година относно налагане на окончателно антидъмпингово мито върху вноса на цветни приемателни
         телевизионни апарати с произход от Малайзия, Китайската народна република, Република Корея, Сингапур и Тайланд и за окончателното
         събиране на наложеното временно мито и на Регламент (ЕО) № 2584/98 на Съвета от 27 ноември 1998 г. за изменение на Регламент
         № 710/95.